**Danilo Luiz da Silva**, yleensä vain **Danilo** (s. 15. heinäkuuta 1991 Bicas, Brasilia) on brasilialainen jalkapalloilija. Hän on Euroopassa edustanut portugalilaista Portoa, espanjalaista Real Madridia, englantilaista Manchester Cityä ja elokuusta 2019 alkaen italialaista Juventusta. Hän on pelipaikaltaan oikea laitapuolustaja.

Seurajoukkueura
---------------

Danilo on América Mineiron junioriakatemian kasvatti, jonne hän liittyi ollessaan 12-vuotias. Hän teki ensiesiintymisensä seuran edustusjoukkueessa vuonna 2009. Toukokuussa 2010 Danilo siirtyi Brasilian suurseura Santosiin. Hän tuli suurimmassa osassa loppukauden otteluista vaihdosta kentälle, ollen näin joukkueen niin sanottu "super-vaihtomies". Vuoden 2011 puolella hän onnistui vakiinnuttamaan pelipaikkansa joukkueen avauskokoonpanossa ja vakuutti peliesityksillään muun muassa portugalilaisseurat Porton ja Benfican. Hän pelasi täydet minuutit kaikissa 14 ottelussa Santosin voittaessa Copa Libertadoresin 2011.

Kilpajuoksun puolustajasta voitti lopulta Porto, joka maksoi hänestä 13 miljoonan euron siirtokorvauksen. Hänen sopimuksensa joukkueen kanssa ulottui kesäkuuhun 2016 asti. Danilo esiteltiin portolaisseuran uutena pelaajana joulukuussa 2011 seurajoukkueiden maailmanmestaruuskilpailujen jälkeen. Hän teki ensiesiintymisensä uudessa seurassaan 22. tammikuuta 2012 ottelussa Vitória de Guimarãesia vastaan.

18. helmikuuta 2015 Mestarien liigan neljännesvälierien ensimmäisessä osaottelussa sveitsiläistä Baselia vastaan, Danilo tasoitti ottelun numeroihin 1–1 rangaistuspotkusta. Toisessa osaottelussa Danilo loukkaantui törmättyään oman joukkueen maalivahtiin ja hänet vietiin kentältä pois ambulanssilla.

Danilo pelasi kaikkiaan 91 Portugalin pääsarjaottelua ja teki 11 maalia. Mestarien liigassa hän pelasi 21 ottelua ja teki yhden maalin. Hän voitti Primeira Ligan mestaruuden 2012 ja 2013.

6. maaliskuuta 2015 urheilulehti *Marca* uutisoi Porton ja Real Madridin päässeen sopimukseen Danilon siirtymisestä espanjalaisseuraan. 31. maaliskuuta 2015 madridilaisseura vahvisti siirron ja sopimuksen pituudeksi muodostui kuusi vuotta. Hänestä maksettiin 31,5 miljoonan euron siirtokorvaus. Sopimus astui voimaan kaudella 2015–2016.

Danilo tuli vaihdosta kentälle Real Madridin voittoisassa Mestarien liigan loppuottelussa 2016. Realin päävalmentaja Zinédine Zidane ei antanut Danilolle paljoakaan peliaikaa kaudella 2016–2017. Jos ei oteta huomioon Primera Divisiónin ratkaisevaa päätöskierrosta ja Copa del Reyn puolivälieriä, Danilo jäi vaihtopenkille UEFA Super Cupissa sekä Mestarien liigan ja seurajoukkueiden MM-kilpailujen loppuottelussa. Sivumennen sanottuna kausi oli Real Madridin seurahistorian menestyksekkäin. Joukkue voitti yhteensä neljä pokaalia Mestarien liigasta, Primera Divisiónista, MM-kilpailuista ja UEFA Super Cupista. Danilo pelasi Realissa kaikkiaan 41 Espanjan pääsarjaottelua, joissa teki kolme maalia sekä kymmenen ottelua Mestarien liigassa.

23. heinäkuuta 2017 Danilo siirtyi englantilaisseura Manchester Cityyn viisivuotisella sopimuksella. Hänestä maksettiin 30 miljoonan euron siirtokorvaus, jonka lisäksi mahdollista oli lisäkorvaus menestymisen mukaan. Hän pelasi 23 ottelussa, näistä 13 avauskokoonpanossa, Cityn voittaessa Valioliigan mestaruuden kaudella 2017–2018. Hän voitti samalla kaudella myös Englannin liigacupin. Seuraavalla kaudella City voitti kansallisen triplamestaruuden ja Danilo sai vastuuta etenkin cup-otteluissa. Valioliigassa hän pelasi 11 ottelussa. Hän pelasi Cityssä kahdeksan Mestarien liigan ottelua.

Danilo siirtyi Juventukseen 37 miljoonan euron siirtosummalla kesällä 2019. Tulokaskaudellaan hän pelasi 22 Serie A -ottelua ja teki kaksi maalia Juventuksen voittaessa Italian-mestaruuden. Seuraavalla kaudella hän voitti Italian cupin. Kaikkiaan hän on jouluun 2023 mennessä pelannut 127 Italian pääsarjaottelua ja tehnyt niissä kahdeksan maalia. Mestarien liigassa hän on pelannut 23 ottelua.

Maajoukkueura
-------------

Danilo pelasi kaikki ottelut Brasilian voittaessa alle 20-vuotiaiden maailmanmestaruuden 2011. Lontoon olympialaisissa 2012 hän pelasi Brasilian hopeajoukkueen neljässä ensimmäisessä ottelussa. Välierässä ja loppuottelussa hän oli vaihdossa.

Danilo pelasi ensimmäisen ottelunsa Brasilian A-maajoukkueessa ystävyysottelussa Argentiinaa vastaan syyskuussa 2011. Ensimmäisen arvokilpailuottelunsa hän pelasi MM-kilpailuissa 2018 Sveitsiä vastaan. Se jäi lonkkavamman vuoksi hänen kisojen ainoaksi ottelukseen. Ensimmäisen maaottelumaalinsa hän teki marraskuussa 2019 ystävyysottelussa Etelä-Koreaa vastaan. Hän pelasi Copa Américassa 2021 kaikki seitsemän ottelua, näistä kuusi avauskokoonpanossa, Brasilian saavuttaessa hopeaa. Hän pelasi kolme ottelua MM-kilpailuissa 2022.

Lähteet
-------

1. 1 2 3 4 5 6 7  Danilo (jalkapalloilija, 1991) Transfermarkt-sivustolla (englanniksi)
2. ↑  FC Porto compra brasileiro Danilo ao Santos por 13 milhões de euros (Arkistoitu – Internet Archive) TSF. Viitattu 14.3.2015. (portugaliksi)
3. ↑  Comunicado FC Porto. Viitattu 22.2.2012. (portugaliksi)
4. ↑  Danilo arrives at Porto from Santos (Arkistoitu – Internet Archive) FIFA. Viitattu 14.3.2015. (englanniksi)
5. ↑  Na estreia de Danilo, Porto vence e seca Benfica para virar líder Terra. Viitattu 14.3.2015. (portugaliksi)
6. ↑  Danilo earns Porto late draw at dogged Basel UEFA. Viitattu 14.3.2015. (englanniksi)
7. ↑  Porto's Danilo 'Awake and Conscious' in Hospital Bleacher Report. Viitattu 20.3.2015. (englanniksi)
8. ↑  Danilo, al Madrid por 20 millones Marca. Viitattu 14.3.2015. (espanjaksi)
9. ↑  Comunicado Oficial: Danilo Real Madrid. Viitattu 1.4.2015. (espanjaksi)
10. ↑  Danilo ya es del Madrid Marca. Viitattu 1.4.2015. (espanjaksi)
11. ↑  Kilpeläinen, Juuso: Lehti: Juventus on saattanut löytää Dani Alvesin korvaajan Real Madridista *Laliiga.com*.  28.6.2017.  "Danilo ei saanut päättyneellä kaudella paljoakaan vastuuta. Lukuun ottamatta La Ligan ratkaisevaa päätöskierrosta ja Copa del Reyn puolivälieriä, **Zinédine Zidane** jätti Danilon penkille kaikissa tärkeimmissä kamppailuissa." Viitattu 5.7.2017.
12. ↑  Leal, Antonio M.: The best season in history *Realmadrid.com*.  8.6.2017. Madrid, Espanja:  Real Madrid Club de Fútbol.  "Real Madrid won four titles for the first time in their 115-year history." Viitattu 27.6.2017. (englanniksi)
13. ↑  Oficial: Danilo se va al Manchester City Marca. Viitattu 23.7.2017. (espanjaksi)
14. ↑  Acuerdo cerrado: Danilo firma cinco temporadas con el City Marca. Viitattu 23.7.2017. (espanjaksi)

Aiheesta muualla
----------------

* Danilon tilastot Soccerway-sivustolla (englanniksi)

Juventus – Serie A
1 Szczęsny |
2 De Sciglio |
3 Bremer |
4 Gatti |
5 Locatelli |
6 Danilo |
7 Chiesa |
9 Vlahović |
10 Pogba |
11 Kostić |
12 Alex Sandro |
14 Milik |
16 McKennie |
17 Iling-Junior |
18 Kean |
20 Miretti |
21 Fagioli |
22 Weah |
23 Pinsoglio |
24 Rugani |
25 Rabiot |
27 Cambiaso |
36 Perin |
41 Nicolussi Caviglia |
Valmentaja: Allegri


Brasilian joukkue – Kesäolympialaiset 2012
1 Gabriel |
2 Rafael |
3 Silva |
4 Jesus |
5 Sandro |
6 Marcelo |
7 Lucas |
8 Rômulo |
9 Leandro Damião |
10 Oscar |
11 Neymar |
12 Hulk |
13 Uvini |
14 Danilo |
15 Alex Sandro |
16 Ganso |
17 Pato |
18 Neto |
Valmentaja Menezes

Brasilian joukkue – Jalkapallon MM-kilpailut 2018
1 Alisson |
2 Thiago Silva |
3 Miranda |
4 Geromel |
5 Casemiro |
6 Filipe Luís |
7 Douglas Costa |
8 Renato Augusto |
9 Gabriel Jesus |
10 Neymar |
11 Coutinho |
12 Marcelo |
13 Marquinhos |
14 Danilo |
15 Paulinho |
16 Cássio |
17 Fernandinho |
18 Fred |
19 Willian |
20 Firmino |
21 Taison |
22 Fagner |
23 Ederson |
Valmentaja Tite

Brasilian joukkue – Jalkapallon MM-kilpailut 2022
1 Alisson |
2 Danilo |
3 Thiago Silva |
4 Marquinhos |
5 Casemiro |
6 Alex Sandro |
7 Paquetá |
8 Fred |
9 Richarlison |
10 Neymar |
11 Raphinha |
12 Weverton |
13 Dani Alves |
14 Militão |
15 Fabinho |
16 Alex Telles |
17 Bruno Guimarães |
18 Gabriel Jesus |
19 Antony |
20 Vinícius Júnior |
21 Rodrygo |
22 Éverton Ribeiro |
23 Ederson |
24 Bremer |
25 Pedro |
26 Martinelli |
Valmentaja Tite